הוועדה המיוחדת לפניות הציבור, כנסת 20, פרוטוקול מספר 53, 2016-03-28 14:00

ישראל אייכלר: אנחנו פותחים את ישיבת ההמשך לישיבה שהייתה לנו לפני כשלושה שבועות בערב ראש חודש אדר ב', ב-9.3.2016.

ישראל אייכלר: דיברנו על בעיות של תחבורה ציבורית בעיקר ובכלל תחבורה בבני ברק, אבל בעיקר תחבורה ציבורית.

ישראל אייכלר: התברר בדיון שעוד לפני הצרות של הרכבת הקלה, אגב בירושלים קראנו לה 'רכבת הקללה', עשר שנים היו לנו בעיות איתה, אבל היום היא כבר ברכה גדולה ואני מקווה שגם בתל אביב היא לא תהיה קללה, אלא היא תהיה ברכה - - -

<קריאה: בינתיים היא קללה.

ישראל אייכלר: כן, זה קשה מאוד.

ישראל אייכלר: בירושלים הייתה לנו בעיה נוספת, שבהסכמים עם המבצעים ועם הקבלנים העריכו את הפרויקט בפחות 100%.

ישראל אייכלר: זאת אומרת אם אפשר היה לבנות את אותו דבר בחמש שנים בנו את זה בעשר שנים בגלל שכל פעם הקבלנים פישלו או רצו דרישות נוספות ואני מקווה שתל אביב כבר למדה לפחות את הלקח הזה.

<ג'יהאד סעיד: בתל אביב להיפך, האיצו.

<גבי נבון: אבל בתל אביב זה למטה הרבה, זה עוד יותר מסובך.

ישראל אייכלר: אני מדבר על כשלים, אתה סגרת עם חברת קבלנים והם לא עמדו בזה.

ישראל אייכלר: את זוכרת, שלומית?

ישראל אייכלר: היו לנו הרבה דיונים ודיבורים בוועדת הכלכלה דווקא וזה היה נורא ואיום.

ישראל אייכלר: גם כביש 38, את מייצגת את משרד התחבורה?

<טופז פלד שטיינברג: כן, אני טופז ממשרד התחבורה, מפקחת התעבורה של תל אביב והמרכז.

ישראל אייכלר: יש בכביש 38 אותו סיפור.

ישראל אייכלר: המדינה משקיעה מיליארדים בכביש 38 לבית שמש וכל פעם איזה קבלן פושט רגל או פושט יד, בכל אופן הוא לא עושה את העבודה וצריך להתחיל מחדש.

ישראל אייכלר: אז למען תושבי המרכז, אני מקווה מאוד שברכבת הקלה של המרכז לפחות הבעיות האלה לא יהיו לכם.

ישראל אייכלר: אני מניח שבעיות אחרות יש.

ישראל אייכלר: הקשר בין מה שקורה ברחוב ז'בוטינסקי לבין הנחיצות של הדיון שלנו הוא קשר ישיר, כי גם לפני כל הסיפור של ז'בוטינסקי בני ברק הייתה מגרש חניה אחד גדול.

ישראל אייכלר: עכשיו דרכי האוויר לנשימה, להוציא את העורקים התנועתיים החוצה מהעיר ופנימה, עוד יותר נחוצים מאשר היה לפני הבנייה.

ישראל אייכלר: לכן נתמקד קודם כל בנושא שאליו התכנסנו, מדובר על פתיחת עורק יציאה נוסף מהעיר בני ברק.

ישראל אייכלר: בעקבות הדיון הקודם הוצאו מכתבים לשרי התחבורה, בטחון הפנים, לראש עיריית בני ברק ולכל מפעילי התחבורה הציבורית ובו דרישה לפתיחה מיידית לרחוב בן דוד שיקל על זרימת התנועה בעיר.

ישראל אייכלר: כצפוי, הרחוב לא נפתח לתנועה ולא יושמו המלצות הוועדה ובדיון הקודם טען מר זיידמן מטעם עיריית בני ברק כי מנכ"ל משרד התחבורה כבר אישר לפתוח את הרחוב ולא מבצעים זאת, ובגלל הוויכוח בין משרד התחבורה לבין העירייה 180,000 תושבי בני ברק סובלים.

ישראל אייכלר: אגב, תחנת הרדיו קול חי כבר עשתה דיון על הנושא הזה, לפני שבאתי לפה.

ישראל אייכלר: אני אמרתי שמה שמעניין אותנו בסופו של דבר זה האדם העומד בתחנה והנוסע ברכב ותושב העיר ולא מי ומה.

ישראל אייכלר: אנחנו החלטנו, בהסכמה של כולם, שיוקם צוות בין משרדי, שיישבו וידונו ויגיעו לסיכום.

ישראל אייכלר: כך היה הסיכום, נכון?

<גבי נבון: גם החלטת שהעירייה תרכז את זה.

ישראל אייכלר: אז זהו, אני חשבתי שהוועדה כוועדה לא תפקידה לרכז צוותים, לכן הגורם המקצועי זה בעל האכסניה, העירייה.

ישראל אייכלר: אז אני קיבלתי מכתב מראש העיר בני ברק והמכתב הוא, לצורך הפרוטוקול אני אשתמש בלשון מאוד עדינה, מאוד לא מצא חן בעיניי והוא כותב לי ככה: 'קיבלתי את מכתבך בדבר הקמה של צוות מקצועי בין אגפי, אך לפני כן, בכדי לבדוק את רצינות המשתתפים', אמרתי את זה ברדיו, תראו איזה הסגנון, 'בפרט את משרד התחבורה, אנחנו ממתינים לראות את פתיחתו המיידית של רחוב בן דוד, כאשר עיריית בני ברק תעשה את כל אשר יידרש ממנה ועל חשבונה.

ישראל אייכלר: לכן אנחנו רק מחכים לאישור ממשרד התחבורה.

ישראל אייכלר: עם קבלת האישור נראה בכך את תחילת ההבנות לצרכי העיר בני ברק ונקיים את הצוות המשותף'.

ישראל אייכלר: הוועדה לא החליטה להקים את הצוות המשותף בתנאי מסוים וראש העיר התנה את התנאי המוקדם הזה.

ישראל אייכלר: אני מחיתי באוזניו על העניין הזה, אבל הטענה שלו היא שהדברים לא מיושמים וזו החלטה שלו אם הוא רוצה להיות שותף לצוות או שנצטרך למצוא דרך אחרת.

ישראל אייכלר: מה שברור לנו, שהוועדה לא תרכז את הצוות הזה, נכון, המנהלת?

<שלומית אבינח: לא.

ישראל אייכלר: יש לנו מנהלת מקצועית, 18 שנה, היא לא חושבת וגם אני לא חושב שוועדת כנסת צריכה לרכז צוות ממשלתי מקצועי.

ישראל אייכלר: זה צריכה המשטרה, עם משרד התחבורה, אם העירייה לא רוצה לשתף פעולה, אז בלי העירייה.

<גבי נבון: כשאין את החתן או את הכלה במקרה הזה אז אין לנו מה לעשות.

<גבי נבון: אני יכול לכפות על העירייה, כמו שאנחנו יודעים לעשות, לשים קו אחד כאן וקו אחד שם.

<גבי נבון: הרי כל קו שביקשו מאיתנו בוועדה הקודמת, גם דיברנו על קו 146 לחולון, או כשמבקשים מאיתנו קווים לבית חולים איכילוב, אנחנו חסרי אונים.

<גבי נבון: אנחנו לא יודעים איפה לשים את הקווים האלה.

<גבי נבון: דיברנו כבר בוועדה הקודמת, שעיקר הקמת הצוות שהרב אמר, זה להביא מסוף תחבורה ציבורית לעיר.

<גבי נבון: במידה שאני לא יכול לבוא לעירייה ולהגיד להם 'תביאו לי מסוף' ויביאו לי שטח, אין לי מה לעשות את זה, אני עם המשטרה.

<גבי נבון: אנחנו יכולים לשבת כל הזמן ולדבר ולדבר, אבל ברגע שאין לי את שיתוף הפעולה של העירייה, אז מצטער, אני לא יכול לעשות כלום.

ישראל אייכלר: כשיש סתימה במטבח אז בא המומחה ופותח את הסתימה ואז הכול זורם.

ישראל אייכלר: יש סתימה פיזית של העיר ברחוב אברהם בן דוד, אולי המפקחת תוכל לעזור לי בעניין, מדוע אי אפשר לפתוח את הסתימה הזאת כדי שתהיה יציאה זורמת נוספת מהעיר החוצה וזה ישחרר לנו המון המון - - -

<ג'יהאד סעיד: לכביש 4 אתה מתכוון.

ישראל אייכלר: כן, לכביש 4.

ישראל אייכלר: את מכירה את הנושא?

<טופז פלד שטיינברג: אני מכירה את הנושא.

ישראל אייכלר: אם את תגיעי לבני ברק בכל שעות היממה את תראי ממש סתימה פיזית.

ישראל אייכלר: אני מעיד על זה כמעט יום יום.

<טופז פלד שטיינברג: הייתי המון פעמים ולא ראיתי סתימה פיזית.

<טופז פלד שטיינברג: אני לא אומרת שאין, יכול להיות שבשעות אחרות.

ישראל אייכלר: ברוב שעות היממה ברחוב השומר - - -

<טופז פלד שטיינברג: האזור סתום - - -

ישראל אייכלר: לא בן דוד סתום.

ישראל אייכלר: רחוב השומר, היציאה מן העיר לכביש 4 סתומה.

ישראל אייכלר: על זה אני מדבר.

<טופז פלד שטיינברג: החיבור לכביש 4, אני אומרת שהאזור של בן דוד לא - - - אוקיי, עכשיו הבנתי למה אתה מתכוון.

<טופז פלד שטיינברג: הצומת של כביש 4, ומי שמכיר את הצומת עצמו לפרטים זה נתיבי ישראל ומר שאקר, אבל אני רק רוצה להגיד שאנחנו עושים הרבה בדיקות בשביל להבין מה המשמעות של פתיחת עוד כיוון נסיעה בצומת הזה, כלפי המשמעות של גבעת שמואל, ההמשך כהנמן, כיוון דרום מכיוון דרום ולכיוון כביש 4.

<טופז פלד שטיינברג: כל הוספה של פעילות על הצומת הזה יכולה לגרום לעוד יותר תקיעה של המערכת מסביב.

<טופז פלד שטיינברג: יש בסך הכול יציאות לא מעטות מסביב, נכון שהן מגיעות לצומת הזה מכיוונים אחרים, שאולי קשה להם ותקועים, היציאה מהכיוון הזה לא צפויה להוביל המון תנועה, אבל היא כן צפויה לעשות השפעה משמעותית על הצומת הזה.

<טופז פלד שטיינברג: לכן אנחנו בודקים את זה עם סימולציות ובודקים ובוחנים מה אפשר לעשות ואיך זה ישפיע.

<טופז פלד שטיינברג: אחד הדברים שאנחנו בודקים זה כמובן איך זה ישפיע על התחבורה הציבורית, כי אנחנו מנסים מאוד מאוד לקדם את הנושא של התחבורה הציבורית ואנחנו כן רואים קונפליקט בין שני הדברים האלה, בנוסף לקונפליקט הרגיל שיש בעניין הזה.

<טופז פלד שטיינברג: מבחינת ההשפעה אחורה על הגשר של גבעת שמואל, לשחרר את הגשר זה גם קשה וזה מביא אותנו לרמזור של גבעת שמואל וזה מביא לכביש 4.

<טופז פלד שטיינברג: יש השלכות מסביב על כל עומס נוסף על הרמזור הזה.

ישראל אייכלר: אני רוצה להבין משהו.

ישראל אייכלר: תגידי לי אם אני טועה, אני מניח שזה לא שיבואו מכוניות נוספות לאזור, זה אותן מכוניות שמזדחלות עכשיו ברחוב השומר שיעברו דרך רחוב בן דוד, 50% מהם, ואז אני הרבה יותר משוחרר.

ישראל אייכלר: זה לא שאני פותח ציר לעוד עיר להיכנס לבני ברק ולעבור לכביש 4.

<ג'יהאד סעיד: מה שהכי חשוב, לפי דעתי, דבר ראשון אנחנו צריכים לבדוק את נסועת הכביש שם, לבדוק כמה כלי רכב ביממה בספירה נוסעים דרך הכביש הזה.

<ג'יהאד סעיד: על סמך הבדיקה שלנו נוכל לדעת אם שווה לנו, זה יכול לשחרר לנו את הפקקים.

<ג'יהאד סעיד: הרי הכביש צריך להכיל כמות של כלי רכב, את מסכימה איתי, נכון?

<ג'יהאד סעיד: ופה הקיבולת היא בעייתית.

ישראל אייכלר: אתה רוצה להגיד לי שעוד לא עשו עד היום את הספירה?

<ג'יהאד סעיד: לא יודע - - -

ישראל אייכלר: אם ניתן אישור של משרד התחבורה לפתיחת ה - - -

<ג'יהאד סעיד: היא צריכה לבוא עם נתונים, כמה כלי רכב ביממה, בוא נדבר עד שעה 12 בלילה, נוסעים בכביש הזה.

<ג'יהאד סעיד: היא צריכה לבוא עם הנתון הזה, לבוא להגיד להם 'תשמעו, כך וכך', אם אכן שווה.

<ג'יהאד סעיד: למה?

<ג'יהאד סעיד: לפתיחת הכביש יש השלכות וצריך, לפני שאנחנו בכלל עושים את הכול להכין תשתית ולבדוק את כל הנושא הגיאומטרי מבחינת התשתית עצמה.

<ג'יהאד סעיד: הולכים לעבור המון אוטובוסים, יש המון הולכי רגל.

<ג'יהאד סעיד: ברגע שפותחים אותו הנסיעה תהיה יותר מהירה ואז צריך לעשות שינוי פאזה ברמזורים.

<ג'יהאד סעיד: כל מיני פעולות שחייבים לעשות אותן לפני שאנחנו מחליטים לפתוח.

ישראל אייכלר: אני מניח שכל הדברים האלה כבר נעשו כי יש אישור של משרד התחבורה.

<ג'יהאד סעיד: אני לא יודע אם נעשו.

ישראל אייכלר: בוא נשמע.

ישראל אייכלר: אתה מייצג את מי?

<נחלה שאקר: שמי שאקר, אני מנתיבי ישראל, מהנדס התנועה הראשי של חברת נתיבי ישראל.

<נחלה שאקר: קיימים בצד של בני ברק שני צמתים שמהווים חלק מהמחלף של גבעת שמואל.

<נחלה שאקר: הצמתים האלה מרומזרים והם פועלים באמצעות מערכת הרמזור בשלוש פאזות.

<נחלה שאקר: מה זה שלוש פאזות?

<נחלה שאקר: ככל שיש פחות פאזות הקיבולת של הרמזור גדלה.

<נחלה שאקר: הוספת הכיוון לאחד הצמתים המרומזרים זה אומר להוסיף עוד פאזה לרמזור.

<ג'יהאד סעיד: זה ישליך על הצדדים.

<נחלה שאקר: יכול להיות שזה מיטיב עם התושבים של בני ברק שרוצים לצאת, אבל זה פוגע בכל המחלף, כי השימוש ב - - -

ישראל אייכלר: המחלף זה גם תושבי בני ברק.

<נחלה שאקר: לא, גם גבעת שמואל.

<נחלה שאקר: להזכיר לך.

<נחלה שאקר: המחלף הזה משמש גם את גבעת שמואל וגם - - -

ישראל אייכלר: לגבעת שמואל יש יציאה לכביש 4 משלו.

<טופז פלד שטיינברג: לצפון.

<טופז פלד שטיינברג: לדרום הוא משתמש במחלף הזה.

<נחלה שאקר: תושבי גבעת שמואל, כשהם רוצים לצאת דרומה הם עומדים על הגשר, יורדים באותו רמזור שאתה מדבר עליו ויוצאים לכיוון דרום.

ישראל אייכלר: זה הקשר שלהם לכביש.

<נחלה שאקר: יש שם פנייה שמאלה, הדבר מתבצע באמצעות הגשר.

<נחלה שאקר: לכן הוספת פאזה ברמזור זה אומר פגיעה בקיבולת של הרמזור.

<נחלה שאקר: פגיעה בקיבולת זה פוגע בכל המשתמשים במחלף.

<נחלה שאקר: יכול להיות שזה מיטיב עם אלה שגרים שם - - -

ישראל אייכלר: אבל אני חושב שזה לא תוספת רכבים.

ישראל אייכלר: כל תושב גבעת שמואל נתקע היום בקוקה קולה.

<נחלה שאקר: אולי זה לא מוסיף רכבים, אבל זה מוסיף פאזה.

ישראל אייכלר: מה זה פאזה?

<נחלה שאקר: אני אסביר.

<נחלה שאקר: בצומת צלב פשוט יש ארבע פאזות.

<נחלה שאקר: בין פאזה לפאזה - - -

ישראל אייכלר: תרגם לי לעברית או לאידיש מה זה פאזה.

<נחלה שאקר: תנועות.

<ג'יהאד סעיד: פאזה זה אחוז השניות שנותן הירוק.

<ג'יהאד סעיד: ברגע שאתה - - -

ישראל אייכלר: הבנתי.

ישראל אייכלר: אתה מתכוון פאוזה.

<נחלה שאקר: פאזה, באנגלית phase.

ישראל אייכלר: יש עוד ביטוי שנקרא פאוזה, הפסקה.

<נחלה שאקר: זה פאוזה באיטלקית, זה משהו אחר.

ישראל אייכלר: הבנתי מג'יהאד שזה נותן עוד רבע דקה ל - - -

<נחלה שאקר: יש לך נניח 100 שניות במחזור שאתה רוצה לחלק אותן בין התנועות.

<נחלה שאקר: אם יש לך ארבע פאזות, בין פאזה לפאזה יש זמן לפינוי, את הזמן הזה אתה מאבד, אף אחד לא מנצל אותו.

<נחלה שאקר: ברגע שאתה מוסיף פאזה אתה איבדת במחזור שש שניות, תרצה או לא תרצה.

<נחלה שאקר: יכול להיות שנפחי התנועה לא משתנים, אבל ברגע שהוספת פאזה אתה איבדת זמן, זה זמן פינוי בין התנועות.

ישראל אייכלר: אבל זה לא זמן פינוי, זה זמן של המתנה.

<נחלה שאקר: לא, בין ירוק לירוק יש זמני פינוי בתכנון רמזורים.

<נחלה שאקר: לכן במקרה הספציפי הזה, יש הסכמה להפוך את הכביש לדו סטרי ולהוסיף פאזה, אבל בתמורה צריך לפצות את הציבור, זאת אומרת להוסיף נתיב.

ישראל אייכלר: להוסיף נתיב זה אומר לא לעשות את זה, כי אין שם - - -

<נחלה שאקר: מה לעשות.

<טופז פלד שטיינברג: לא, יש תכניות להוספה של נתיב.

ישראל אייכלר: לא, אין שום אפשרות להוסיף שם נתיב, הכול סגור, חסום, בנוי מלפני 50 שנה.

<טופז פלד שטיינברג: לא, יש תכניות.

<טופז פלד שטיינברג: כרגע זה עומד על הנושא של אם זה יהיה נתיב לתחבורה ציבורית.

<טופז פלד שטיינברג: כרגע זה לא מתוקצב בין היתר בגלל ויכוחים על תחבורה ציבורית, להוסיף נתיב מצפון.

<טופז פלד שטיינברג: מדרום יש הרחבה, יש שם עמוד חשמל שצריך להוריד.

ישראל אייכלר: לכביש 4 נתיב נוסף?

<טופז פלד שטיינברג: לא ל-4, כהנמן בקצה שלו.

<טופז פלד שטיינברג: באזור של הצומת.

<נחלה שאקר: בהתקרבות לצומת.

<טופז פלד שטיינברג: יש מקום בהתקרבות לצומת.

ישראל אייכלר: אם יש מקום אין לי שום התנגדות שיוסיפו, אבל יש התנגדות קשה מאוד שיחכו עם ההסדר עד שיוסיפו.

ישראל אייכלר: מתוך ניסיון של 60 שנה במדינה הזאת.

<טופז פלד שטיינברג: בעיקרון המשרד כבר היה מוכן לממן את זה, רק שהמשרד רצה את זה לתחבורה ציבורית, את ההוספה הזאת של הנתיב, ופה יש ויכוח גדול עם עיריית בני ברק.

<טופז פלד שטיינברג: המשרד רצה את זה במסגרת שדרוג כהנמן לתחבורה ציבורית ואז גם ירחיבו את הצומת הזה.

ישראל אייכלר: את הוויכוח הזה אנחנו חייבים לפרוץ, זו הסתימה שדיברתי עליה גם.

ישראל אייכלר: אנחנו חייבים לפרוץ את זה, כי יש פה 180,000 תושבים.

ישראל אייכלר: אני לא יכול לשלוח אותם לעירייה לעשות הפגנות ולחסום כבישים ולעשות כל מה שנשאר לאזרח לעשות אחרי בירוקרטיה נוראה כזאת.

ישראל אייכלר: אי אפשר שבגלל ויכוח על תחבורה ציבורית בין עירייה למשרד התחבורה 180,000 איש יסבלו 24 שעות ביממה.

<קריאה: צודק.

<טופז פלד שטיינברג: אנחנו חושבים שהסיטואציה הזאת היא סיטואציה קשה.

<טופז פלד שטיינברג: בסך הכול במרכז יש המון מקומות, בגבעת שמואל אנחנו מקבלים המון פניות על קשיים ביציאה מגבעת שמואל, שזה ערים שכנות.

<טופז פלד שטיינברג: יש עוד המון מקומות אחרים וכל אחד רוצה להתחבר ולשפר את החיבורים שלו למערכת הארצית.

<טופז פלד שטיינברג: סך הכול אנחנו באמת בודקים ועושים הרבה מאמצים לבדוק את ההשפעות המערכתיות של זה בשביל להבין מה אנחנו עושים.

<טופז פלד שטיינברג: לא לפתוח ואז להגיד אוי, איך לא חשבנו על זה שיהיה - - -

<ג'יהאד סעיד: בשביל זה את צריכה להסתכל בראייה כוללת על כל העיר בני ברק ולבדוק - - -

<טופז פלד שטיינברג: לא רק על בני ברק.

<טופז פלד שטיינברג: אנחנו מסתכלים - - -

ישראל אייכלר: גם על גבעת שמואל.

ישראל אייכלר: גבעת שמואל היא שכונה בסך הכול, בערים נורמליות בעולם היא פרבר של בני ברק.

<ג'יהאד סעיד: התושבים סובלים, יש מקום, אפשר להרחיב את הצומת, אנחנו בגדר משטרה ממליצים, אמרתי, להרחיב את התשתיות שם, לדאוג לנושא שינוי בפאזות של הרמזורים, גם לפני צמתים, על מנת שהקיבולת לצומת לא תהיה בעייתית ואז אנחנו נגיד למה לא חשבנו על צומת לפני.

<ג'יהאד סעיד: כל התכנון הזה צריך להיות יחד איתכם, משרד התחבורה, יחד איתנו ויחד עם עיריית בני ברק, צריכים לשבת ולהחליט איך אנחנו עושים את זה.

<ג'יהאד סעיד: אסור לנו לתת לאנשים לסבול.

<ג'יהאד סעיד: זה עמדת המשטרה.

<ג'יהאד סעיד: עמדת המשטרה שאנחנו כן ממליצים, אבל בראייה כוללת של כל העיר.

<ג'יהאד סעיד: צריך לתת אוויר לתושבי העיר.

<טופז פלד שטיינברג: העמדה הזאת בראייה כוללת של כולם - - - התחבורה הציבורית והתושבים - - -

ישראל אייכלר: אני מבין שיש אישור של מנכ"ל משרד התחבורה להסדיר את הדבר.

<טופז פלד שטיינברג: המנכ"ל החליט לקדם לקראת הפתיחה הזאת.

<טופז פלד שטיינברג: אנחנו קובעים ישיבה עם עיריית בני ברק, אנחנו מאיצים את הבדיקות ואנחנו עושים המון בדיקות, בדיוק בשביל להבין מה הדבר הזה עושה.

<טופז פלד שטיינברג: אנחנו עושים בדיקות של סימולציה ואנחנו מאיצים את זה ולומדים עדיין את הנתונים ואת המשמעויות גם של מה שיהיה, אם יורחב ובלי שיורחב וכמה זה ישפיע על הרכב הפרטי, כמה על התחבורה הציבורית, כמה על אחורה.

<טופז פלד שטיינברג: בודקים את כל הדבר הזה.

<טופז פלד שטיינברג: המנכ"ל ביקש לקדם את זה ולהאיץ את זה ואנחנו מאיצים את הבדיקה בשביל להבין את הכול.

ישראל אייכלר: גבי, בבקשה.

<גבי נבון: אני רוצה להגיד שני דברים.

<גבי נבון: אל"ף, לגבי הפתיחה, ובי"ת - - - בוא נתחיל ככה, אנחנו דיברנו בוועדה הקודמת, על כל מה שהולך לקרות ברכבת הקלה, מה שקורה ברכבת הקלה בכלל, בימים הראשונים נסתמו רבי עקיבא ועזרנו שם ברמזורים, סידרנו את הכול.

<גבי נבון: לגבי ההשפעה על הרחוב הזה, לדעתי - - -

ישראל אייכלר: אני רוצה להתעכב על המילה 'סידרנו את הכול', מה סודר?

<גבי נבון: כשעשינו את הסגירה של מכון מור בבני ברק היו שם עומסים של תחבורה ציבורית בצורה לא נורמלית.

<גבי נבון: כמו שדיברו פה על פאזות של רמזורים, אז השוטרים עמדו שם בהתחלה והכווינו ואז באמת זה הסתדר.

<גבי נבון: אני לא אומר שאין שם עומסים היום, אבל יש הרבה פחות מאשר בימים הראשונים.

ישראל אייכלר: הגעתם לאיזה שהוא מודוס ויוונדי שזה יוכל לזרום?

<גבי נבון: כן, איזון של הרמזורים.

<גבי נבון: אני לא מכיר את זה, אבל הם ידעו איך לעשות את זה וסידרו את זה.

<טופז פלד שטיינברג: הפתרונות לדברים האלה הם בדרך כלל הורדה של פאזות, כלומר אנחנו עובדים מאוד מאוד קשה היום בהמון מקומות בערים הצפופות להוריד פאזות, לצמצם פאזות, כי זה הדבר שהכי הכי משפר את תפקוד הרמזורים.

<טופז פלד שטיינברג: זה נראה כאילו כמה שניות וכמה שניות, אבל כמה שניות פלוס זמן ההתחלה של כל פאזה חדשה זה מצטבר ללא מעט כלי רכב שמסוגלים או לא מסוגלים לעבור בצומת.

ישראל אייכלר: מה עשיתם בסוקולוב?

ישראל אייכלר: סגרתם?

<גבי נבון: סגרו את סוקולוב.

ישראל אייכלר: אין פנייה לסוקולוב?

<גבי נבון: לא יודע, אני צריך לראות, אני לא זוכר.

ישראל אייכלר: אני חושב ש - - - נסתמו, לא?

<גבי נבון: אני לא זוכר מה הפנייה, אני יכול לבדוק את זה.

ישראל אייכלר: ככה אני שומע מאנשים, שהכול סתום, אז אני לא - - -

<גבי נבון: הנה, זו בדיוק דוגמה טובה שברגע שיתחילו לעשות, הם קוראים לזה הצ'מברס, כשמתחילים לעבוד מגהה עד אהרונוביץ', אהרונוביץ' גם סגור היום בקטע של ז'בוטינסקי, פתחו אתר של עבודות שם ועוד מעט - - -

ישראל אייכלר: זאת אומרת אני לא יכול להגיע דרך ז'בוטינסקי לאהרונוביץ'?

<גבי נבון: אפשר להגיע.

<גבי נבון: יש את הפנייה שמאלה.

<טופז פלד שטיינברג: אפשר.

<טופז פלד שטיינברג: חששנו מזה והגישה הזאת הייתה מאוד קשה תקופה מסוימת עכשיו היא מאוד מאוד השתפרה, יכול להיות ש - - - כל שלב משנה קצת, זה לא דברים - - -

<קריאה: אנשים התרגלו.

ישראל אייכלר: התרגלו למה?

<קריאה: לשינויים.

ישראל אייכלר: אבל יש פנייה שמאלה?

<טופז פלד שטיינברג: הפנייה מז'בוטינסקי לאהרונוביץ', אני יודעת מאנשים שנוסעים שם, מאוד השתפרה.

ישראל אייכלר: שזה פנוי?

ישראל אייכלר: זאת אומרת אפשר לפנות?

<טופז פלד שטיינברג: מאוד השתפרה.

<ג'יהאד סעיד: יש נקודה שצריך לדעת.

<ג'יהאד סעיד: לנו יש סד"כ מיוחד גם לקטע של אתרי עבודה וההכוונה היא הכוונה ידנית שלנו.

<ג'יהאד סעיד: כל השיפור נובע בשעות הלחץ שאנחנו נותנים שוטרים עם דו גלגלי שעומדים בצמתים והם מכווינים ומזרימים את התנועה.

<ג'יהאד סעיד: אני אומר, חבר הכנסת אייכלר, לא הקשבת לי כשאמרתי שיש נחיצות לפתיחת - - - יש נחיצות ואנחנו רואים את זה.

<ג'יהאד סעיד: לכן אני אומר, למה צריך לחכות?

<ג'יהאד סעיד: צריך כבר להתחיל את העבודות, כבר להתחיל - - -

ישראל אייכלר: בינתיים אתה יכול, מה שאתה עושה באהרונוביץ', לעשות גם שם עד אחרי פסח.

<ג'יהאד סעיד: לא רק, אני ראיתי גם את השאילתה ששלחת לגבי נת"צים.

<ג'יהאד סעיד: הבאתי לך נתון במיוחד לבני ברק.

<ג'יהאד סעיד: שלחתי לך את המכתב הזה, אני לא יודע אם קיבלת אותו.

ישראל אייכלר: אנחנו קיבלנו מכתב מהמשטרה?

<שלומית אבינח: שאילתה זה אליך ישירות.

<ג'יהאד סעיד: בשנת 2015 - - - 4,500 דוחות נת"צים, של אנשים שהפריעו לנת"צים, מתוכם 716 רק בתוך בני ברק, בציר של ז'בוטינסקי.

<גבי נבון: אני אתמול ישבתי עם צ'יקו על הנת"צים, אני אגיד על זה כמה מילים.

ישראל אייכלר: תמשיך מה שרצית קודם.

<גבי נבון: מה שאני אומר, כאחד שגר בפתח תקווה ומנסה כל יום להגיע לתל אביב, מה שקורה, יש פה שני צירים מקבילים, יש את 471 שהוא סתום, יש את אם המושבות שהוא סתום.

<גבי נבון: אם במידה שפותחים לי, לדוגמה, אני אומר את זה עכשיו כאזרח, את בן דוד, בשבילי, עכשיו יהיו עוד כלי רכב להיכנס לבני ברק.

<גבי נבון: במקום להיכנס דרך גהה שהוא סתום, אני עושה את כל הקיצור מ-471, שהוא פתוח לכיוון בני ברק, לא מדבר על הציר של יצחק שדה, אני נכנס שמה, עולה על כביש 4, חוצה את כהנמן, נכנס לבן דוד, חותך את רבי עקיבא ומגיע עד תל אביב.

<גבי נבון: ויעשו את זה עוד המון כמוני את הדרך הזו.

ישראל אייכלר: רבי עקיבא סתום, לא כדאי לחתוך אותו.

<גבי נבון: יעשו עוד המון כמוני את הדבר הזה.

<גבי נבון: זה דבר אחד.

<גבי נבון: שתיים, אנחנו כמשרד, כמו שאמרו כאן בהתחלה, אנחנו להיפך, אדרבא, אנחנו רוצים לעזור לעיריית בני ברק מבחינת תחבורה ציבורית, אנחנו כל הזמן עוזרים, רוצים לעשות.

<גבי נבון: זה שאנחנו באים ואומרים שאנחנו רוצים נת"צ בכהנמן ואחרי שנעשה את הנת"צ ואחרי זה לפתוח את בן דוד, כדי שכולם יוכלו להיכנס דרך בן דוד כי לא יהיה להם בכהנמן איך לנסוע, אני חושב שזה יאזן גם את התחבורה הציבורית וגם את כלי הרכב הפרטיים.

<גבי נבון: ברגע שאנחנו פותחים עכשיו את בן דוד לכל הרכב זה פשוט יסתום את העיר.

<גבי נבון: יסתום לגמרי את העיר לכל מי שרוצים להיכנס מכביש 4 פנימה לתוך בני ברק.

<גבי נבון: על זה אנחנו תמיד אומרים, ואז גם התנועה של התחבורה הציבורית, שוב, כמה שהיא נוסעת לאט, היא תיסע עוד יותר לאט.

ישראל אייכלר: אבל בן דוד אתה פותח רק החוצה, אתה לא פותח אותו ל - - -

<גבי נבון: אתה נכנס משני הכיוונים, אתה כבר נכנס - - -

ישראל אייכלר: אז גם היום כבר, אז מה זה משנה?

<גבי נבון: אם במידה שנפתח תהיה בעיה רצינית עם התחבורה - - - באזור, זה הכול.

<נחלה שאקר: הוספת הכיוון הזה, היציאה הזו שאתה מדבר עליה, היא מוסיפה פאזה.

<נחלה שאקר: כדי לפצות - - -

ישראל אייכלר: שמעתי, אבל אם היית אומר - - -

<נחלה שאקר: תן לי להסביר שנייה.

<נחלה שאקר: כדי לפצות על ההפסד הזה מוצע להוסיף נתיב ומה שגבי אומר, שאת הנתיב הזה הוא רוצה להשתמש בו לתחבורה ציבורית.

ישראל אייכלר: אבל אני יודע שזה ייקח שנתיים-שלוש ואני צריך את זה כבר עכשיו.

<נחלה שאקר: הנתיב הזה ישמש לתחבורה ציבורית, כמובן בשעות מסוימות - - -

ישראל אייכלר: אין לי בעיה עם זה.

<נחלה שאקר: אז יש הסכמה, אני מבין.

ישראל אייכלר: אבל הסכמה אין לו עם עיריית בני ברק, הם לא רוצים נת"צים, אבל הם לא פה ואני גם לא - - - אני מייצג את התושבים, התושבים בחרו בי לא פחות מאשר ב - - -

<גבי נבון: לצערנו העירייה לא מסכימים לשום דבר.

ישראל אייכלר: רק רגע, בואו נפתור את הבעיה.

ישראל אייכלר: אני מציע הצעה.

ישראל אייכלר: עד שיהיה נתיב ועד שיהיה רמזור ועד שיוכלו לבדוק את כל הבדיקות שהמשטרה מבקשת, וזו הייתה ההצעה לפני פורים לעשות, אני רוצה לעשות את זה עכשיו עד אחרי פסח, זה גם יעזור לכם לבדוק את התוצאות של הדבר, לעשות ניסוי, שהמשטרה, אני רואה את שיתוף הפעולה של המשטרה, ג'יהאד היה איתנו גם קודם ואנחנו רואים שהוא אוהב את בני ברק, הם יעמידו שם וספה.

ישראל אייכלר: רכב דו גלגלי זה וספה בלשוננו?

ישראל אייכלר: בלשון הירושלמית זה וספה.

ישראל אייכלר: בתל אביב גם קוראים לזה וספה?

<קריאה: וספה זה אחד מהכלים הדו גלגליים.

ישראל אייכלר: אז תעמידו שם קטנוע שבשעות העומס יזרים החוצה, יזרים יזרים יזרים והוא גם יכוון כדי שהפאזה הזאת לא תיפגע.

ישראל אייכלר: הוא יראה שיש עומס מגבעת שמואל, הוא עוצר וממשיך.

ישראל אייכלר: אם אנחנו עושים את הניסוי הזה בשעות העומס עד אחרי פסח יש לנו תמונה ובינתיים אנחנו נוכל להראות - - - גם כשהתושבים יתרגלו שיש דבר כזה, עיריית בני ברק כבר לא תוכל לחסום את זה.

ישראל אייכלר: ככה עיריית בני ברק ומשרד התחבורה, אני לא רוצה להגיד רק צד אחד, מחזיקים את האזרחים בצוואר.

ישראל אייכלר: ברגע שצוואר הבקבוק ייפתח אז יצטרכו למצוא פתרון, יצטרכו להגיע להסדר עם משרד התחבורה אם הנתיב הזה יהיה נת"צ או לא יהיה נת"צ, אבל הכול יזרום.

ישראל אייכלר: כל זמן שזה תקוע אף פעם זה לא יהיה.

ישראל אייכלר: לראש העיר יש רכב פרטי.

<טופז פלד שטיינברג: אבל אני רואה את זה, באמת אני אומרת, אני דווקא רואה את זה כ - - - אם זה היעד אז אני רואה את זה בדיוק הפוך.

<טופז פלד שטיינברג: ככל שהדברים נניח שהם עובדים טוב אין שום לחץ גם על העירייה לבוא ולקדם את נושא התחבורה הציבורית.

ישראל אייכלר: אין להם שום לחץ, יש להם רכב פרטי ויש להם מספיק - - -

<טופז פלד שטיינברג: אז אני אומרת שאני לא רואה בזה - - -

ישראל אייכלר: תקראי את המכתב שהוא כתב, הוא לא רצה לעשות אפילו את הצוות ברוב חוצפה.

ישראל אייכלר: אני מבקש למחוק מהפרוטוקול את המילה חוצפה.

<גבי נבון: רק נאמר שרוצים לדאוג לתושבים, אז בואו נדאג לתושבים כמו שצריך, מבחינת תחבורה ציבורית.

ישראל אייכלר: אני חייב לפתור את הבעיה הזאת, אני לא יכול להמשיך.

ישראל אייכלר: אני אלך עד השר ועד הממשלה ועד ראש הממשלה.

ישראל אייכלר: אני לא אומר שאני אצביע אי אמון בממשלה, יש הרבה סיבות יותר חשובות.

<טופז פלד שטיינברג: אנחנו באמת מאיצים את כל הנושא של הבדיקות.

<טופז פלד שטיינברג: מה שאתה אומר, מצד אחד בואו נסתכל כללי ומצד שני בואו חייבים לפתוח.

<טופז פלד שטיינברג: אנחנו עוד לא מספיק יודעים מה זה הדבר הכללי הזה.

ישראל אייכלר: תנסו.

<טופז פלד שטיינברג: לנסות לפתוח ולסגור, יש שם - - -

ישראל אייכלר: לא לסגור.

ישראל אייכלר: לפתוח ואחר כך להתאים רמזור, פאוזות, נתיבים, כל מה שצריך.

<טופז פלד שטיינברג: אי אפשר לפתוח בלי לעשות את הדברים האלה, רמזורים ו - - -

ישראל אייכלר: למה אי אפשר?

ישראל אייכלר: הכול זמני, כמו שאפשר ביציאות - - -

<טופז פלד שטיינברג: זה רמזורים ו - - -

ישראל אייכלר: בסדר, רמזור זמני.

ישראל אייכלר: מה שאתם עושים ב - - -

<נחלה שאקר: אם אתה מוסיף את התנועה אתה צריך לעשות שינוי ברמזור.

ישראל אייכלר: אז שינוי ברמזור.

ישראל אייכלר: יבוא טכנאי, יעבוד שעתיים.

<נחלה שאקר: לא טכנאי, זה לא ככה.

<נחלה שאקר: זה להוסיף מערכת פנסים, זה לדאוג לזמני פינוי.

<נחלה שאקר: זה לא ככה.

ישראל אייכלר: מה עשיתם באהרונוביץ' ובמור?

ישראל אייכלר: כשאתם פותחים את כל נתיבי ה - - -

<טופז פלד שטיינברג: כל דבר כזה שמו מערכת חדשה, אם היה צורך, מערכת חדשה של פנסים, הזיזו, התקינו, הוסיפו.

<ג'יהאד סעיד: לא ניתן להוסיף רמזור זמני לתקופת החגים - - -

ישראל אייכלר: אתם יכולים לעשות את זה, עיריית בני ברק אומרת שהיא מוכנה אפילו לממן את זה.

<טופז פלד שטיינברג: זה חלק מתכנון.

<נחלה שאקר: אגב, גם אנחנו לא נגד, אנחנו בעד.

ישראל אייכלר: אז אם כולנו בעד בואו נעשה את זה.

<נחלה שאקר: אנחנו אומרים, בואו נשתמש בנתיב הזה, שאנחנו ממילא אמורים להוסיף, לתחבורה ציבורית.

<נחלה שאקר: זה הכול.

ישראל אייכלר: את הוויכוח הזה אני אעזור לכם לנהל אחרי שזה יפעל ואז יהיה לנו כוח ציבורי כי הציבור יתרגל שנוסעים שם ואז אני בא לראש העיר ואני אומר לו שאני בדעה שצריך לתת העדפה לתחבורה ציבורית.

<נחלה שאקר: אז שהעירייה תתכנן תכנית - - -

ישראל אייכלר: העירייה לא תתכנן כלום, היא אפילו לא תכנס את הצוות.

<קריאה: העירייה לא עושה כלום, לא מעניין אותם.

<נחלה שאקר: הם אמרו שהם מוכנים לשלם אפילו.

ישראל אייכלר: כן, אבל כדי לפתוח.

<נחלה שאקר: תכנון וביצוע.

<נחלה שאקר: לא נעשה - - -

ישראל אייכלר: לא, הם מוכנים את זה כי הם אומרים שזה יראה את הרצינות, שאפשר להגיע לפתרונות יותר גדולים.

ישראל אייכלר: אני דורש מהם גם מסוף לתחנה מרכזית - - -

<גבי נבון: אז בוא תכפה עליהם גם שיביאו לנו את המסוף שאנחנו רוצים, יש לנו מקום.

ישראל אייכלר: כן, אבל אני לא יכול לעשות אחד מול אחד, אני לא שליט.

ישראל אייכלר: אני לא בג"צ, אני סך הכול חבר כנסת.

ישראל אייכלר: אני יכול להשתדל ולפתוח סתימות כדי שהדברים יזרמו ואני ממש מבקש את המשטרה ואת ג'יהאד על העמדה שלו, שהוא מוכן לשתף פעולה.

ישראל אייכלר: אני רוצה שגם אתם תשתפו פעולה, כי תדעו לכם, אני רואה בכם נציגים של ישראל כץ ועוזי יצחקי.

ישראל אייכלר: אני איתם בראש אחד בכל הדברים האלה, הייתה לי אפילו תכנית עם ישראל כץ לבוא לבני ברק בפורים לראות איך זורמת התחבורה.

ישראל אייכלר: זה לא יצא מפני שהיה לו קבינט.

ישראל אייכלר: זאת אומרת אנחנו רוצים לפתור את הבעיה, וגם ראש העיר, גם הוא רוצה לפתור את הבעיה והוא יצטרך לפעול ביחד עם כולנו בגלל שהתושבים שלו סובלים.

ישראל אייכלר: אני גר בירושלים, הוא גר בבני ברק.

<נחלה שאקר: אז מה הבעיה לקיים דיון איתם?

<טופז פלד שטיינברג: אין בעיה.

<טופז פלד שטיינברג: אנחנו קבענו, יש לנו דיון איתם בעוד שבוע וחצי.

<שלומית אבינח: למה כל כך הרבה זמן?

<שלומית אבינח: היה דיון לפני שלושה שבועות, ביקשנו תוך חודש מסקנות.

<קריאה: הם דוחים את הפגישות, לא אנחנו.

<טופז פלד שטיינברג: אנחנו קידמנו בדיקות שבדרך כלל לא אנחנו כמשרד עושים.

<טופז פלד שטיינברג: אנחנו כמשרד עשינו כל מיני בדיקות - - -

<שלומית אבינח: אין להם אינטרס, הם לא ממהרים להקים את הצוות.

<טופז פלד שטיינברג: הבדיקות האלה לוקחות זמן, במיוחד לאור העובדה שאין לנו איזה צוות - - -

ישראל אייכלר: משהו זמני שבוער עכשיו, אפשר לעשות את זה - - -

<טופז פלד שטיינברג: - - - איתם, עם נתיבי ישראל, עם בני ברק, איתנו, לראות איך מקדמים את הדבר הזה.

ישראל אייכלר: אני רוצה להגיד לכם משהו שלא שייך לוועדה להגיד את זה בכלל, אבל אני אגיד את זה, כי אני - - - איך אומרים?

<שלומית אבינח: יש לך חסינות.

ישראל אייכלר: אני כבר יודע מה זה שווה.

ישראל אייכלר: מישהו פעם הסתובב עם כרס גדולה, אז הוא אמר, כמה שזה עלה, שיהיה עליי, אבל כמה שזה שווה אני מאחל לכם.

ישראל אייכלר: גם החסינות אותו דבר.

ישראל אייכלר: אבל אני רוצה להגיד משהו, העירייה טענה שאחת הסיבות שהיא לא יכולה היום, 'כי צריך לדבר עם אנשים מקצועיים כמו הגב' טופז פלד שטיינברג - - -

<טופז פלד שטיינברג: שמה?

<טופז פלד שטיינברג: לא שמעתי מה שאתה אומר.

ישראל אייכלר: שאם את תבואי אז יש טעם לבוא - - -

<שלומית אבינח: הם התנו את ההשתתפות שלהם - - -

ישראל אייכלר: כי את יכולה לבצע את זה בפועל.

ישראל אייכלר: בסדר, אז מירב ושלומית, ואני מודה לך שבהתראה קצרה מאוד הגעת.

<שלומית אבינח: הם התנו את ההשתתפות שלהם בזה שאת תשתתפי.

<שלומית אבינח: אחרי שאמרנו להם שאת משתתפת הם בחרו שלא להגיע הנה.

ישראל אייכלר: וזה, אני עומד פעם שנייה לבקש מהפרוטוקול למחוק את המילה, חוצפה כפולה.

ישראל אייכלר: אדם אומר, 'אני לא יכול, אני צריך את האנשים המקצועיים', הבאנו לו את המשטרה, שהם עובדים איתכם כל הזמן, הבאתי את גבי, שהם עובדים, הבאנו את המהנדס של נתיבי ישראל, הבאנו אותך, עכשיו אני צריך לפתור את הבעיה, אם הם נמצאים או לא נמצאים.

ישראל אייכלר: ואתם צריכים לעזור לי בעניין.

ישראל אייכלר: היה לי פה עוד סעיף שהייתי צריך את משרד התחבורה.

ישראל אייכלר: יכול להיות שזה שעצרו את התושבים במסובים, את גם שייכת לזה?

<גבי נבון: זה אגף שלי.

<גבי נבון: דרור, אני שמעתי ממנו ש - - -

<שלומית אבינח: אני שאלתי אותך אתמול על זה.

ישראל אייכלר: אז אני רוצה להקדיש ברשותכם כמה דקות לעניין הזה.

ישראל אייכלר: קודם נסכם את העניין של בן דוד.

<נחלה שאקר: עוד פרט לגבי בן דוד שלא דיברנו עליו.

<נחלה שאקר: הצומת הזה לא עצמאי, הצומת הזה מחובר בגל ירוק עם צומת נוסף, כך שהנושא של הניסוי וזה, זה לא ניתן כמעט לבצע, כי זה מחובר לצומת השני.

ישראל אייכלר: חובה לבצע בצורה המיטבית שאפשר.

<טופז פלד שטיינברג: אנחנו נעשה את הפגישה ו - - -

<שבתי גרברציק: עכשיו, לא לפרוטוקול.

<שבתי גרברציק: גם אני תושב בני ברק והמשפחה מבני ברק, אני כל שבוע ברוך ה' בבני ברק.

<שבתי גרברציק: אני כבר לא יוצא מרחוב השומר במשך שנים - - -

ישראל אייכלר: גם אני לא.

<שבתי גרברציק: ביום שישי אני לא יכול לצאת מרחוב השומר.

<שבתי גרברציק: כשאני רואה את בן דוד ועיניי כלות, במשך למעלה מ-15-20 שנה שהרחוב הזה כבר נסלל ומוכן לצאת ואני עד היום לא מצליח להבין - - -

ישראל אייכלר: אף אזרח לא מצליח להבין.

<שבתי גרברציק: אף אחד לא מצליח להבין למה כל כך קשה שהמכוניות אוטובוסים, כלי רכב פרטיים ייצאו מהרחוב הזה ישירות לכביש 4.

<שבתי גרברציק: לא מצליח להבין את זה.

<שבתי גרברציק: בדיוק כמו שאני לא מצליח להבין את הרחוב שסגור שם, לנדאו, אבל זה כבר עניין פנימי של בני ברק, שסגרו את הרחוב הזה.

<שבתי גרברציק: לא מצליח להבין מה - - -

<טופז פלד שטיינברג: זה קשור לרמת גן.

<שבתי גרברציק: מקום המדינה מקימים את שדה התעופה של תמנע, עם תמנע עוד מעט גומרים שדה תעופה עם מסלול של 3 קילומטרים 800 מטרים ופה לפתוח רחוב.

<קריאה: - - - לסגור את בני ברק, חבל לך על הזמן.

<שבתי גרברציק: אני מכיר את בני ברק, אני יליד העיר.

ישראל אייכלר: אני מבקש ממך, הגב' טופז, אני רוצה שתיקחי את העניין לידיים, להתחיל לעשות את זה.

ישראל אייכלר: הם בוודאי ישמחו לפגוש אותך, אבל אם עד סוף השבוע הם לא נפגשים - - -

<טופז פלד שטיינברג: לא נצליח.

<טופז פלד שטיינברג: קבענו, נדמה לי, לצערי, כי כל אחד בחופשות אחרות, לעוד שבוע וחצי.

ישראל אייכלר: זה לא אפשרי.

<טופז פלד שטיינברג: בבוקר, אחרי שניסינו לפני שבוע ולא הצלחנו לקבוע ו - - -

ישראל אייכלר: הם לא רוצים לקבוע.

<טופז פלד שטיינברג: לא, כן הם קבעו איתנו.

<טופז פלד שטיינברג: חלק הם לא יכלו ו - - -

<שלומית אבינח: הם ידעו שמתקיים היום דיון.

<שלומית אבינח: הם היום קבעו, כי הם ידעו שמתקיים היום דיון בוועדה.

<טופז פלד שטיינברג: לא, אני ביקשתי כבר לפני 10 ימים לקבוע, זה לא התקדם, בין היתר בגללנו כנראה, והאצנו את זה וקבענו את זה לעוד שבוע וחצי.

<טופז פלד שטיינברג: הם, אנחנו ונתיבי ישראל, היה קושי לתאם עם כל הגורמים - - -

ישראל אייכלר: יש לי חשש גדול שזה יתבטל ברגע האחרון בגלל סיבה טכנית נוספת.

ישראל אייכלר: אני מבקש ואני רוצה לסכם את הדיון שכבר עכשיו תתארגנו אתם, כאילו בני ברק לא קיימת, כאילו עיריית בני ברק לא קיימת, אין להם שום מעמד סטטוטורי בעניין סידור הכבישים, הם יכולים לא לתת לנו תחנות מרכזיות, אבל בשביל לעשות את הדבר הזה, והם רוצים את זה, זה לא שהם לא רוצים, יש לי פה מכתב מראש העיר שהם רוצים, לפתוח את זה באופן ניסיוני - - -

<טופז פלד שטיינברג: בעניין הזה הם רצו גם לתאם את הפגישה ביום אחד שהיה פנוי, שאני בדיון בבית משפט, יום אחר שמישהו אחר בחופש.

<שלומית אבינח: למה הם לא באו היום?

ישראל אייכלר: זה לא משנה.

ישראל אייכלר: אני פה במקומם.

<שבתי גרברציק: הרב אייכלר, תיקח בחשבון שהולכים לבנות בכל מה שהיה המתחם של פיג'ו, הכול יורד ושם הולכים להיות שיכונים, הולכות להיות שם מאות יחידות דיור שהולכות ל - - -

<טופז פלד שטיינברג: זה כל המרכז ככה.

<שבתי גרברציק: לא, אבל זה יושב על הצומת.

<טופז פלד שטיינברג: נכון, אבל זה כל המרכז.

<טופז פלד שטיינברג: יותר טוב זה לא יהיה, זה בני ברק, זה רמת גן, זה תל אביב, זה גבעתיים.

ישראל אייכלר: מה הבעיה?

ישראל אייכלר: יושב פה ג'יהאד, יושבת פה המפקחת, יושב פה גבי, תסגרו את העניין הזה.

ישראל אייכלר: והמהנדס, תעזור להם.

ישראל אייכלר: תוך כמה ימים, עד שבת, אפשר לעשות את הכמה מנורות, מה שאתה צריך, לפתוח בזמני ואני מבטיח לך שאז הם כן יבואו לישיבה.

<טופז פלד שטיינברג: לא, הם יבואו, אני לא אומרת שלא.

<טופז פלד שטיינברג: אני אומרת שלוחות הזמנים האלה בשביל לבוא ולתת - - - עוד פעם אני חוזרת, באמת אנחנו מנסים להאיץ את הבדיקה, אנחנו רוצים לעשות את זה בצורה אחראית של להבין מה צריך.

ישראל אייכלר: אני אומר לכם שצריך בצורה הכי אחראית.

ישראל אייכלר: אני נבחרתי בשביל להגיד כמה צריך.

<טופז פלד שטיינברג: לא הצורך עצמו, מה צריך במערכת של הצמתים ושל הרמזורים בשביל להסדיר את זה.

ישראל אייכלר: הנה יש לנו בעל ניסיון כמו ג'יהאד ויש לך אותך ואת המהנדס, הם יודעים בדיוק איך פותרים.

ישראל אייכלר: תחשבו שהתחילו עכשיו אתר בנייה לרכבת הקלה באזור הזה וצריך לכוון את התנועה עד אחרי פסח.

<טופז פלד שטיינברג: אתה יודע כמה עובדים על כל כיוון כזה של תנועה?

<טופז פלד שטיינברג: חודשים, על כל כיוון של תנועה של הרכבת הקלה ותכניות רמזור וחדש.

<טופז פלד שטיינברג: כל דבר זמני כזה של הרכבת הקלה זה חודשים.

ישראל אייכלר: אבל זה כבר מדברים שנים.

ישראל אייכלר: הוא כותב לי שכבר לפני שנה היה הסכם.

<טופז פלד שטיינברג: בסדר, זה לא שנים בתכנון.

<טופז פלד שטיינברג: זה נכון שהנושא על השולחן שנים, זה לא שנים בתכנון.

<טופז פלד שטיינברג: כרגע הוא נכנס יותר לנושא של הבדיקות המפורטות והמשמעויות ובאמת היה, עוד פעם, היה פה אישיו של עלות-תועלת לציבור בעניין הזה, בין אם תושבי בני ברק, גבעת שמואל, כביש 4.

<טופז פלד שטיינברג: בעיקרון, כי דברים עוד זורמים - - -

ישראל אייכלר: זה יעזור גם לתושבי גבעת שמואל, כי זה ישחרר להם את היציאה מגשר קוקה קולה.

ישראל אייכלר: גם להם זה יעזור.

<טופז פלד שטיינברג: לא בדיוק, זה כנראה אחרת, אבל אני אומרת, בסך הכול יש פה מגוון של מושפעים, אבל אני מסכימה איתך, אנחנו בסך הכול, גם המנכ"ל שלנו הנחה, אנחנו מאיצים את הטיפול בזה.

<טופז פלד שטיינברג: אני לא חושבת שמישהו רוצה שיהיה פתרון לא אחראי בלי להתחשב רגע מה קורה עם הרמזור השני.

ישראל אייכלר: באיזה יום את חושבת שתוכלי לעשות את זה?

<טופז פלד שטיינברג: עוד פעם, קבענו לעוד שבוע וחצי, אנחנו יכולים לחזור לראות אם בשבוע הבא גם אפשר למצוא משהו, אבל - - -

ישראל אייכלר: לא, אפשר עוד השבוע?

<טופז פלד שטיינברג: השבוע לא, כי אני יודעת שביום רביעי אני איננה, ביום חמישי אני בחופש ונדמה לי שאחר כך שאקר בחופש ו - - - מה לעשות?

<טופז פלד שטיינברג: כאילו זה - - -

ישראל אייכלר: אני אומר לכם מה לעשות, לפתוח את זה.

ישראל אייכלר: ביום ראשון אתם יכולים?

<שבתי גרברציק: זה היה פתוח פעם.

ישראל אייכלר: זה היה פתוח?

<שבתי גרברציק: זה היה פתוח פעם לתקופה מסוימת.

<נחלה שאקר: היום זה פתוח בפועל, על מה אנחנו מדברים?

ישראל אייכלר: אנחנו מדברים על יציאה.

<נחלה שאקר: כן, היום זה פתוח בפועל.

ישראל אייכלר: על יציאה?

<נחלה שאקר: אנשים נוסעים שם, על מה אתה מדבר?

<נחלה שאקר: בניגוד לרמזורים.

<נחלה שאקר: בפועל נוסעים.

ישראל אייכלר: מה?

ישראל אייכלר: אז אתה רוצה סכנת חיים כזאת?

<נחלה שאקר: העירייה ביצעה שם איזה שינוי שאפשר להם לצאת.

ישראל אייכלר: אז בואו נסדיר את זה.

ישראל אייכלר: זה עוד יותר חמור.

ישראל אייכלר: לפני ששמעתי את זה ממך הייתי יותר רגוע מעכשיו.

ישראל אייכלר: מה זה, אנשים עוברים?

ישראל אייכלר: מישהו ייהרג שם.

<נחלה שאקר: בניגוד לרמזורים, בניגוד לכול.

ישראל אייכלר: אז אנשים ייהרגו שם.

<נחלה שאקר: נכון.

ישראל אייכלר: אז מה נעשה?

ישראל אייכלר: לוויה?

<נחלה שאקר: העירייה ביצעה שם עבודה כלשהי בצומת שמאפשרת נסיעה בשני כיוונים.

<נחלה שאקר: זה העירייה עושה את כל הבלגן הזה.

<ג'יהאד סעיד: תן לי לבדוק את זה.

<ג'יהאד סעיד: אני לא שמעתי.

<נחלה שאקר: אני מודיע לך.

<ג'יהאד סעיד: תן לי לבדוק את זה.

ישראל אייכלר: במקום לבדוק - - -

<ג'יהאד סעיד: לא, תן לי לבדוק אם בכלל יש דבר כזה.

ישראל אייכלר: במקום לחלק שם דוחות תושיב אותם, שיעשו - - -

<ג'יהאד סעיד: אין בעיה, אני איתך בקטע הזה.

ישראל אייכלר: שבתי, שמעת מה שהוא אמר.

ישראל אייכלר: הוא כל הזמן מלווה את עיריית בני ברק בצורה - - -

<ג'יהאד סעיד: אני ביחסים טובים איתם.

ישראל אייכלר: והוא אומר שאפשר לעשות את זה, ואם הוא המשטרה - - - בשלום הציבור המשטרה מוסמכת לעשות את זה עוד הלילה.

<שבתי גרברציק: אנחנו המשטרה, אנחנו אומרים את זה במפורש.

<שבתי גרברציק: אני הייתי - - -

ישראל אייכלר: ומשרד התחבורה אומר לי במפורש, עוזי יצחקי אומר לי כל הזמן 'זה בסדר, זה בסדר', עוזי הוא באמת ידיד.

<טופז פלד שטיינברג: אז אני אומרת, אנחנו באמת מקדמים את זה.

ישראל אייכלר: אנחנו מכירים את ה - - -

<שבתי גרברציק: לחץ של תושבים אולי על כל מיני דברים ש - - -

ישראל אייכלר: לא, התושבים גם רוצים.

ישראל אייכלר: אולי התושבים של הרחוב ההוא, הקטן, גם הם יתרגלו, גם העז תתרגל.

ישראל אייכלר: אני גר ברחוב סורוצקין, שעוברים כל יום מאות אוטובוסים.

ישראל אייכלר: התרגלתי, אני אפילו לא שומע אותם.

<טופז פלד שטיינברג: אנחנו ננסה, מקסימום ניפגש בשבוע הבא - - -

<ג'יהאד סעיד: הרב אייכלר, אני מציע דבר כזה, אם אנחנו רוצים באמת להאיץ את זה לפני החגים, בשביל להקל עליהם, עוד השבוע נקיים סיור שטח, עם הגורמים המוסמכים שלי, קצין האת"ן המרחבי, נעשה את כל הבדיקות ואם יש ואין סכנה לציבור לפתוח אותו, אני לא רואה שום סיבה לא לעשות את זה.

<ג'יהאד סעיד: אבל אני אומר עוד פעם - - -

ישראל אייכלר: מתי?

ישראל אייכלר: ביום חמישי?

<ג'יהאד סעיד: מתי שהם רואים לנכון, לא יודע, זה תלוי בהם.

<ג'יהאד סעיד: הם שותפים עיקריים לקטע הזה.

ישראל אייכלר: לא, לסיור אתם ודאי יכולים להיות.

<טופז פלד שטיינברג: אני אישית ביום חמישי איננה, אני בחופשה.

ישראל אייכלר: אז ביום רביעי?

<טופז פלד שטיינברג: ביום רביעי אנחנו גם ביום שאנחנו לא במשרד

ישראל אייכלר: יום שלישי?

<טופז פלד שטיינברג: לכן אני אומרת שבשבוע הבא אנחנו יכולים - - -

ישראל אייכלר: אולי מחר?

ישראל אייכלר: יום שלישי?

ישראל אייכלר: אולי העירייה תסכים להתלוות אליך.

<טופז פלד שטיינברג: לא, באמת היומן עמוס, לצערי.

<טופז פלד שטיינברג: אני חושבת שבשבוע הבא אנחנו ננסה להיפגש, אנחנו עם עיריית בני ברק - - -

ישראל אייכלר: עדיף שזה ייעשה אחרי הסיור.

ישראל אייכלר: אחרי שיהיה לכם סיור - - -

<טופז פלד שטיינברג: אני מכירה את המקום, אני מכירה את השטח, אין לי פה עניין של - - -

ישראל אייכלר: אז בוא תעשה לו את הסיור.

ישראל אייכלר: שבתי, אתה תדווח על הסיור, אתה הדובר.

ישראל אייכלר: אתה תדווח על הסיור לציבור, שהציבור יידע, אני גם אדווח על הסיור כשיהיה.

ישראל אייכלר: מתי אתה עושה את הסיור מחר?

<ג'יהאד סעיד: מתי שיהיה.

<ג'יהאד סעיד: אני אתאם את זה, נגמור את הישיבה ונתאם את זה איתם.

ישראל אייכלר: אם אני לא אוכל להיות, אולי אחד האנשים שלי יהיה.

ישראל אייכלר: עכשיו לגבי מה שקרה במסובים.

<גבי נבון: מילה אחת, כשאומרים ניסיוני.

ישראל אייכלר: אני מסכם.

ישראל אייכלר: עד אחרי פסח.

<גבי נבון: לפתוח באופן זמני עד אחרי פסח?

ישראל אייכלר: עד אחרי פסח.

ישראל אייכלר: ואחרי פסח אנחנו נהיה חכמים יותר.

ישראל אייכלר: עד אחרי יום העצמאות, אני מתכוון.

ישראל אייכלר: כי זה חגים, פסח ועצמאות זה חגים, אף אחד לא עובד בחגים.

<טופז פלד שטיינברג: אני רק רוצה לחדד, עוד פעם, גם פתרון זמני, כמו שאמרתי על הרכבת הקלה, אין לפתוח רמזור ככה, זה עניין בטיחותי שחייבים לתכנן אותו.

<טופז פלד שטיינברג: בדיוק כמו שמתכננים רמזור קבוע מתכננים רמזור זמני.

<טופז פלד שטיינברג: זה אותה עבודה, כי אתה מתכנן עבודת רמזור, אתה מתכנן שילוב.

<נחלה שאקר: צריך גם להתקין גם גלאים.

<טופז פלד שטיינברג: זה לא משהו - - - אם המשטרה רוצה לכוון את התנועה - - -

ישראל אייכלר: כן, כן, אני רוצה שהמשטרה תכוון - - - היא צריכה להיות שם, לא 24 שעות, היא צריכה להיות שם בזמן - - -

<נחלה שאקר: - - - את התיאום בגל ירוק, עם הצומת השכן.

<נחלה שאקר: זה חבל על הזמן.

<נחלה שאקר: זה תכנון מאוד מסובך.

<שבתי גרברציק: ברחוב השומר בסופי שבוע אין גל ירוק.

<שבתי גרברציק: יש גל אדום.

<נחלה שאקר: בשבת?

<נחלה שאקר: לא על זה אנחנו מדברים.

<שבתי גרברציק: אבל אין לך שום גל.

<שבתי גרברציק: היום, כשאני צריך לצאת מבני ברק ביום שישי אני דרך רמת גן נוסע.

<שבתי גרברציק: אז ז'בוטינסקי כבר אבוד, אני נוסע לרחוב הרא"ה, יוצא דרך האלוף שדה ונוסע לכיוון שאני גר בו.

<שבתי גרברציק: אין מה לעשות, הרחוב הזה הוא רחוב שבלתי נתפס - - -

<גבי נבון: נראה לך, אם תפתח כזה דבר ייסתם שמה, תוכל לצאת בשקט?

<שבתי גרברציק: זה לא משנה, קודם כל לא יבואו יותר כלי רכב.

<טופז פלד שטיינברג: תמיד יבואו.

<טופז פלד שטיינברג: כמו שאתה עכשיו ממקום אחר, אתה תבוא לשם.

<שבתי גרברציק: לא, אבל אני ממילא נמצא שם.

<טופז פלד שטיינברג: המאזן הזה והביקוש באזור המרכז הוא אין סופי, ההיצע יתמלא.

<שבתי גרברציק: כל הרכבים מרמת גן שהם לא יכולים להיכנס לבני ברק כי רחוב לנדאו שם חסום, הם לא יגיעו.

<טופז פלד שטיינברג: זה סיפור אחר.

<שבתי גרברציק: נכון, הם לא יגיעו לשם.

<שבתי גרברציק: זה כלי רכב - - - שהיום צריכים להידחף לרחוב השומר ולצאת לקוקה שם לצומת החוצה לכביש 4, והם נתקעים ונתקעים כי יש שם אוטובוסים על אוטובוסים על אוטובוסים ו - - -

ישראל אייכלר: יש הרבה כשלים.

ישראל אייכלר: יש למשל אפשרות להוציא את האוטובוסים דרך רמת גן לספארי, מרחוב חזון איש, שהיה יכול לשחרר את כל התחבורה הציבורית לשם, לכביש 4.

<טופז פלד שטיינברג: לעשות את זה?

<טופז פלד שטיינברג: אני לא יודעת, זה - - - תחבורה ציבורית.

<שבתי גרברציק: רחוב אריה בן אליעזר.

<טופז פלד שטיינברג: כן, הבנתי מאיפה, אבל גם שם היציאה לכיוון הזה היא עמוסה ופקוקה.

<טופז פלד שטיינברג: ברמת גן?

ישראל אייכלר: אני יודע, כן, רמת גן מאוד התנגדה לזה.

ישראל אייכלר: כל גוש דן זה בעיה אחת גדולה מבחינה תחבורתית.

<טופז פלד שטיינברג: בגלל זה התחבורה הציבורית זה הפתרון היחיד שאנחנו רואים.

ישראל אייכלר: אני מדבר על התחבורה הציבורית שרצו לעשות, אבל הייתה התנגדות.

<טופז פלד שטיינברג: לא, אני אומרת שצריך לאפשר לתחבורה הציבורית את הנתיבים שלה, כי באמת הכול עמוס.

ישראל אייכלר: אנחנו מבקשים לעשות את זה ואני מקווה שנוכל לעשות את זה, כי אחרת אף פעם זה לא ייפתר והבעיות רק תחמרנה.

ישראל אייכלר: איפה הסיפור הזה עם מסובים?

ישראל אייכלר: זו גם תוצאה בגלל שיש פקקים.

ישראל אייכלר: גבי, זה הכי נוגע אליך.

<גבי נבון: אני יכול רק להעביר.

ישראל אייכלר: אני רוצה שתעביר, כי דרור היה אמור להיות, אבל לא יכול היה להיות היום.

ישראל אייכלר: 'לקראת חג הסוכות פורסם', זו פנייה של אזרח, 'הודעה ותקנה של משרד התחבורה'.

ישראל אייכלר: את גם ממונה על זה, נכון?

<טופז פלד שטיינברג: כן, אני פשוט לא מכירה את הנושא.

ישראל אייכלר: '

ישראל אייכלר: חל איסור על פקח להורות לנהג לעצור אוטובוס בצד הדרך או בתחנה בעת בדיקת תוקף כרטיסים או כרטיסי הרב קו.

ישראל אייכלר: על הפקח לבצע את הביקורת בלא להפריע לנסיעתו התקינה של הקו'.

ישראל אייכלר: הוראות של משרד התחבורה.

ישראל אייכלר: 'בעוד חל איסור על פקח לעכב נוסע בניגוד לרצונו בתוך האוטובוס, במידה שהנוסע מבקש לרדת בתחנה מסוימת והפקח מעוניין להמשיך ולרשום תעריף מוגדל או בירור עם נוסע, יירד הפקח יחד עם הנוסע'.

ישראל אייכלר: אלה שתי ההוראות של משרד התחבורה.

<ג'יהאד סעיד: שעה תשע בבוקר, סגור.

ישראל אייכלר: תשע בבוקר מחר?

<ג'יהאד סעיד: כן.

ישראל אייכלר: יופי, אשריך.

ישראל אייכלר: אנחנו גם נודיע לעיריית בני ברק.

<ג'יהאד סעיד: אין בעיה, אני אגיד גם שיתקשר אליהם, אבל אתם גם תתאמו וגם שיהיה נציג משרד התחבורה.

ישראל אייכלר: אתה תהיה שם בתשע?

ישראל אייכלר: את תוכלי להיות בתשע?

<טופז פלד שטיינברג: אני לא, אני מחר בפגישה.

ישראל אייכלר: אז מי יוכל להיות?

<גבי נבון: כמה שאני יכול, אני לא מהנדס או משהו.

ישראל אייכלר: לא משנה, אבל תהיה, כאיש משרד התחבורה שממונה שם.

ישראל אייכלר: אם לא, יצטרך לבוא מאיר חן.

ישראל אייכלר: ג'יהאד, אם עיריית בני ברק תרצה לבוא זה יהיה חשוב מאוד.

ישראל אייכלר: אם הם לא ירצו - - -

<ג'יהאד סעיד: לא, הם שותפים.

ישראל אייכלר: אם הם לא יבואו אל תבטל - - -

<ג'יהאד סעיד: לא, אני בטוח שהם יבואו.

ישראל אייכלר: אני רוצה להמשיך להקריא, גבי, את התלונה של האזרח.

ישראל אייכלר: 'ביום הפורים מתברר שההוראות לא יושמו כלל.

ישראל אייכלר: נאלצנו להמתין כחצי שעה לאוטובוס בבני ברק לירושלים, לאחר שסוף סוף עלינו על האוטובוס מובילים אותנו בצומת מסובים לעצירת ביניים, ביקורת כרטיסים ותשלום.

ישראל אייכלר: לאחר המתנה מורטת עצבים נאלצים כולם לרדת מהאוטובוס ולעלות שוב.

ישראל אייכלר: התמזל מזלי והצלחתי לחזור למקומי באוטובוס, אך היו אחרים שלא הורשו לעלות לאוטובוס על ידי הנהג - - -

<גבי נבון: לא הבנתי, לרדת מהאוטובוס בצומת מסובים ולעלות עוד פעם?

ישראל אייכלר: כן, ולכרטס שם - - -

<גבי נבון: לכרטס במסובים?

ישראל אייכלר: במסובים ולעלות חזרה לאוטובוס ומאחר שהיו אוטובוסים שהיה להם יותר מעשרה נוסעים בעמידה לא נתנו לנוסע שהגיע מבני ברק לעלות שוב לאוטובוס ונשארו שם.

<גבי נבון: מכיוון בני ברק?

ישראל אייכלר: מכיוון בני ברק לירושלים.

ישראל אייכלר: 'ואני שואל, האם זה מנוגד לתקנות משרד התחבורה, להעמיד אוטובוסים לביקורת?

ישראל אייכלר: אם אין מערכות כרטוס על האוטובוסים', אני מניח שמדובר פה באוטובוסים שהביאו לתגבור 'מדוע שלא יביאו את הקופות שלהם, שהיו במסובים, למוקדי היציאה, שאנשים ישלמו לפני שיעלו לאוטובוס ולא נצטרך להמתין פעמיים.

ישראל אייכלר: איך ייתכן מצב שאנשים שמגיעים לעצירת ביניים אינם יכולים להמשיך עם האוטובוס ליעדם ובאמצע הדרך להוריד אותם?

ישראל אייכלר: ' אני רוצה להגיד לך, אני לא מכיר עוד אוכלוסייה שהייתה שותקת על דבר כזה אפילו שעה אחת.

ישראל אייכלר: זה היה פותח את כל מהדורות החדשות.

ישראל אייכלר: הוא מביא פה ש'יש עוד בעיות, אבל אני לא רוצה ל - - -

<גבי נבון: הייתי רוצה את המכתב, אבל - - -

ישראל אייכלר: אני מעביר לך.

<גבי נבון: אני רק רוצה לציין דבר אחד וככה גם הבנתי, שבפורים כל חברות התחבורה הציבורית, הייתה מסה אדירה של נוסעים מתוך בני ברק לכיוון ירושלים, וגם בכיוון השני.

<גבי נבון: מה שקורה, למה לא נעשה בתחנה הראשונה של בני ברק, זה כדי להזרים את הנסיעה, אמרו 'בואו נעצור בנקודה אחרת, במקום אחר ובטיחותי ואז נגבה מהנוסעים את דמי הנסיעה שלהם ונמשיך הלאה בנסיעה'.

<גבי נבון: זה שהשאירו נוסע בחוץ, זה דבר חמור מאוד, לדעתי.

ישראל אייכלר: לא, התירוץ הוא שהיו עשרה נוסעים בעמידה, אז אסור לו לקחת.

<גבי נבון: אם זה עשרה נוסעים, אז איך הוא לקח אותו משם עם יותר מעשרה נוסעים?

<גבי נבון: צריך לראות את זה.

ישראל אייכלר: ומה שהוא פונה, שכעת, 'לפחות לפני חול המועד פסח, לבדוק את הבעיות מעכשיו כדי שזה לא יקרה בפסח עוד פעם'.

<גבי נבון: צודק.

ישראל אייכלר: זה שאתה אומר שיש בעיה בתוך העיר בני ברק, אני זוכר שהיה מסתובב מישהו עם כרטיס - - -

<גבי נבון: אבל היום אין כרטיס.

ישראל אייכלר: אבל אין אפשרות להוריד אנשים מהאוטובוס, שהאוטובוס ימשיך לנסוע והפקח יסתובב עם כזו מכונה וייתן לו כרטיס תוך כדי נסיעה.

<גבי נבון: יש מכונות ניידות, דברים כאלה קיימים.

ישראל אייכלר: את עוד זוכרת את הפקחים שהיו מסתובבים?

<טופז פלד שטיינברג: כן, כשהיו ברכבת אני דווקא זוכרת.

ישראל אייכלר: אז אותו דבר.

ישראל אייכלר: בעיניי, הפרימיטיביות של אותה מכונה פחות פרימיטיבית מאשר להוריד אנשים ב - - -

<גבי נבון: אני רק אגיד לך דבר אחד, עוד מעט יש קווי - - - מבני ברק וגם צריך לעשות את זה.

<גבי נבון: יש הרבה דברים שאפשר לעשות כאן, יש את הנכונות ויש את הדברים.

<גבי נבון: אני רוצה לראות את התלונה הזאת, לבדוק אותה.

ישראל אייכלר: הנה, אתה מקבל את זה לקרוא עכשיו ואנחנו נעביר לך את זה גם במייל.

<שלומית אבינח: תן לו את זה, אין בעיה.

ישראל אייכלר: אנחנו נעשה מחר את הסיור.

ישראל אייכלר: יהיה נציג מאצלי.

<ג'יהאד סעיד: במרחב דן, רחוב ז'בוטינסקי.

ישראל אייכלר: למה שלא יהיה בשטח?

ישראל אייכלר: כי להגיע - - -

<ג'יהאד סעיד: משם ייצאו.

ישראל אייכלר: אם אתה רוצה להיות בשטח עצמו.

<ג'יהאד סעיד: אין שום בעיה, תתאם איתו.

<גבי נבון: הרסתם לי את כל ה - - -

ישראל אייכלר: אין בררה, גבי, יש לך עבודה קשה.

<גבי נבון: לא, ביום שישי סוגרים את כל תל אביב, אנחנו בהכנות של זה.

ישראל אייכלר: בסדר, אז קודם תפתח פה, יעזור גם לתל אביבים.

<גבי נבון: הולכים לסגור את כל ציר בגין, להעביר את כל התחבורה למסגר.

<גבי נבון: אתם לא יודעים איזה השלכות יש לזה.

<שבתי גרברציק: יושב ראש הוועדה, מה דעתך להודיע לעירייה שמחר מתקיים סיור?

ישראל אייכלר: אנחנו נודיע להם, וגם המשטרה תודיע להם, אתה יש לך חברים שם, תודיע להם ש - - -

<קריאה: בבני ברק?

<קריאה: אין שום בעיה.

ישראל אייכלר: כתוב שיעקב אבינו קרא דווקא ליוסף כשהוא ביקש ממנו להעלות אותו לארץ ישראל, לא להשאיר אותו במצרים, אז נשאלת השאלה למה הוא ביקש את יוסף, יש ראובן, שמעון, לוי, יוסף היה מהאחרונים.

ישראל אייכלר: רש"י אומר שהוא ביקש ממי שבידו לעשות.

ישראל אייכלר: כי מי שרוצה ולא יכול לעשות, אין טעם לבקש ממנו.

ישראל אייכלר: אני מבקש ממךְ ומהנציג של נתיבי ישראל לעזור למשטרה שממש בימים הקרובים זה ייפתח, עד אחרי יום העצמאות - - -

<טופז פלד שטיינברג: כאישור פורמלי, אנחנו לא יודעים לעשות את זה, אולי המשטרה יודעת לכוון את התנועה - - -

ישראל אייכלר: גם יוסף לא היה בטוח שהוא יכול לבצע את זה, אבל הוא עשה.

<ג'יהאד סעיד: הכי קל להגיד לא רוצים.

<טופז פלד שטיינברג: שלא ייצא ש - - -

ישראל אייכלר: תעשו את זה.

ישראל אייכלר: ואחרי יום העצמאות נעשה דיון נוסף, אם אתם רוצים, לראות האם לגבי הנתיב, אני אעמוד לצידכם בעניין נתיב תחבורה ציבורית.

ישראל אייכלר: אני אומר לכם שלדעתי צריך לפתוח נתיבי תחבורה ציבורית כדי להזרים את ה - - -

<גבי נבון: יש לנו את התכנית של נתיבי התחבורה הציבורית בכהנמן וכל זה ואנחנו צריכים את התמיכה שלך בדבר הזה עם העירייה, ואז זה ייתן לעירייה את כל מה שהם צריכים מבחינת תחבורה ציבורית פלוס - - -

ישראל אייכלר: ברגע שנפתח את זה אז ראש העיר לא יוכל להגיד לי שהוא צריך דמי רצינות.

<גבי נבון: זה מה שאנחנו צריכים.

ישראל אייכלר: ואז אני אדרוש ממנו - - -

<קריאה: הוא אמר את זה כבר כל כך הרבה זמן.

<קריאה: דובר מזמן שזה ייפתח ביחד, תהיה הרחבה פה והתנועה תעבור לשם והוא עדיין אמר את זה.

<ג'יהאד סעיד: קבענו תשע.

<ג'יהאד סעיד: תשע זה תשע, חבר'ה, זמנים זה זמנים כי יש לנו ישיבות, אנחנו תלויים בישיבות גם.

<גבי נבון: אתה רוצה שאני אענה לבן אדם תשובה לזה?

ישראל אייכלר: לא, לנו.

<שלומית אבינח: לוועדה.